รัฐบาลไทย-ข่าวทำเนียบรัฐบาล-ปลัด มท. เผยผู้ว่าฯ – นายอำเภอ ทั่วประเทศ จัดกิจกรรมเจริญพระพุทธมนต์ เจริญจิตตภาวนา กิจกรรมบำเพ็ญกุศลถวายพระพร และพิธีลงนามถวายพระพรแด่ สมเด็จพระเจ้าลูกเธอ เจ้าฟ้าพัชรกิติยาภา ฯ
วันศุกร์ที่ 23 ธันวาคม 2565
23/12/2565
ปลัด มท. เผยผู้ว่าฯ – นายอําเภอ ทั่วประเทศ จัดกิจกรรมเจริญพระพุทธมนต์ เจริญจิตตภาวนา กิจกรรมบําเพ็ญกุศลถวายพระพร และพิธีลงนามถวายพระพรแด่ สมเด็จพระเจ้าลูกเธอ เจ้าฟ้าพัชรกิติยาภา ฯ
ปลัด มท. เผยผู้ว่าฯ – นายอําเภอ ทั่วประเทศ นําข้าราชการและพสกนิกรชาวไทย ร่วมจัดกิจกรรมเจริญพระพุทธมนต์ เจริญจิตตภาวนา กิจกรรมบําเพ็ญกุศลถวายพระพร และพิธีลงนามถวายพระพรแด่ สมเด็จพระเจ้าลูกเธอ เจ้าฟ้าพัชรกิติยาภา ฯ  ให้ทรงหายจากพระอาการประชวรในเร็ววัน
ปลัด มท. เผยผู้ว่าฯ – นายอําเภอ ทั่วประเทศ นําข้าราชการและพสกนิกรชาวไทย ร่วมจัดกิจกรรมเจริญพระพุทธมนต์ เจริญจิตตภาวนา กิจกรรมบําเพ็ญกุศลถวายพระพร และพิธีลงนามถวายพระพรแด่ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรในเร็ววัน
วันนี้ (23 ธ.ค. 65) นายสุทธิพงษ์ จุลเจริญ ปลัดกระทรวงมหาดไทย เปิดเผยว่า ในวันนี้ ท่านผู้ว่าราชการจังหวัด และท่านนายอําเภอในพื้นที่ต่าง ๆ ทั่วประเทศ ได้ร่วมกับภาคีเครือข่ายในพื้นที่ โดยเฉพาะอย่างยิ่งภาคีเครือข่ายผู้นําศาสนา และพี่น้องประชาชนทุกหมู่เหล่า พร้อมใจกันจัดกิจกรรมเจริญพระพุทธมนต์ และเจริญจิตตภาวนา รวมทั้งกิจกรรมบําเพ็ญกุศลตามความเชื่อของศาสนา และการลงนามถวายพระพรแด่ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรในเร็ววัน อาทิ
1. จังหวัดอุดรธานี ที่หอประชุมปรีชา ชัยรัตน์ ศูนย์วัฒนธรรมไทย-จีน มูลนิธิศาลเจ้าปู่-ย่า อุดรธานี อําเภอเมืองอุดรธานี นายวันชัย คงเกษม ผู้ว่าราชการจังหวัดอุดรธานี เป็นประธานในพิธีลงนามถวายพระพรชัยมงคล สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา โดยมี นายณัฐพงศ์ คําวงศ์ปิน หัวหน้าสํานักงานจังหวัดอุดรธานี นายปรีชา ชัยรัตน์ ประธานกิตติมศักดิ์ตลอดชีพมูลนิธิศาลเจ้าปู่-ย่า อุดรธานี นายประเสร์ฐ ตั้งจิตวัฒนาชัย ประธานมูลนิธิศาลเจ้าปู่-ย่า อุดรธานี องค์กรชาวไทยเชื้อสายจีน และประชาชน เข้าร่วม
2. จังหวัดระนอง ที่หอประชุมจังหวัดระนอง ศูนย์ราชการจังหวัดระนอง นายศักระ กปิลกาญจน์ ผู้ว่าราชการจังหวัดระนอง เป็นประธานฝ่ายฆราวาส ในพิธีเจริญพระพุทธมนต์และเจริญจิตตภาวนา เพื่อถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา โดยมี รองผู้ว่าราชการจังหวัดระนอง ผู้พิพากษาหัวหน้าศาลจังหวัดระนอง หัวหน้าส่วนราชการ ข้าราชการ ทหาร ตํารวจ ผู้นําองค์กรปกครองส่วนท้องถิ่น และประชาชนทุกหมู่เหล่า ร่วมพิธีเจริญพระพุทธมนต์และเจริญจิตตภาวนาในครั้งนี้ โดยพระระณังคมุนีวงศ์ เจ้าคณะจังหวัดระนอง พร้อมคณะสงฆ์ ได้สวดเจริญพระพุทธมนต์ และเจริญจิตตภาวนา ผู้นําศาสนาอิสลามประกอบพิธีดูอาร์ขอพร ผู้นําศาสนาคริสต์ประกอบพิธีอธิษฐานภาวนาขอพร ด้วยอานุภาพแห่งคุณพระศรีรัตนตรัย และสิ่งศักดิ์สิทธิ์ทั้งหลาย และเดชานุภาพแห่งพระกุศลผลบุญที่ทรงบําเพ็ญมา ส่งผลดลบันดาลให้พระองค์ ทรงมีพระชนมายุยิ่งยืนนาน ปราศจากโรคาพาธ หายจากอาการพระประชวรโดยเร็วพลัน ทรงมีพระเกษมสําราญ ลุถึงวรรณะ สุขะ พละ ตลอดไป
3. จังหวัดชัยภูมิ ที่วัดทรงศิลา วัดอารามหลวง ต.ในเมือง อ.เมืองชัยภูมิ นายโสภณ สุวรรณรัตน์ ผู้ว่าราชการจังหวัดชัยภูมิ เป็นประธานในพิธี โดยมีผู้พิพากษาหัวหน้าศาลฯ ผู้บังคับการตํารวจภูธรฯ นางสาวอรอาภา โลห์วีระ รองผู้ว่าราชการจังหวัดชัยภูมิ นายวรศิษย์ พุฒจีบ นายอําเภอเมืองชัยภูมิ (รักษาราชการแทนปลัดจังหวัด) พร้อมด้วยหัวหน้าส่วนราชการและประชาชนเข้าร่วมพิธีเจริญพระพุทธมนต์ เจริญจิตตภาวนาถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
4. จังหวัดชลบุรี นายธวัชชัย ศรีทอง ผู้ว่าราชการจังหวัดชลบุรี เป็นประธานพิธีทําบุญตักบาตรในวันธรรมสวนะ (วันพระ) เพื่อถวายเป็นพระราชกุศล แด่ "สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา" ให้ทรงหายจากพระอาการประชวร และมีพระพลามัยแข็งแรงโดยเร็ววัน โดยมี พระเทพชลธารมุนี เจ้าคณะจังหวัดชลบุรี เจ้าอาวาสวัดบางพระวรวิหาร เป็นประธานฝ่ายสงฆ์ พร้อมด้วย รองผู้ว่าราชการจังหวัดชลบุรี หัวหน้าส่วนราชการและหน่วยงานรัฐวิสาหกิจ ผู้บริหารองค์กรภาคเอกชน ผู้บริหารองค์กรปกครองส่วนท้องถิ่น ผู้นําท้องถิ่นท้องที่ และพุทธศาสนิกชนชาวจังหวัดชลบุรี เข้าร่วมพิธีฯ โดยพิธีทําบุญตักบาตรฯ ในครั้งนี้
5. จังหวัดตาก ที่ วัดมณีบรรพตวรวิหาร อ.เมืองตาก นายสมชัย กิจเจริญรุ่งโรจน์ ผู้ว่าราชการจังหวัดตาก เป็นประธานฝ่ายฆราวาส และพระประสิทธิศีลคุณ เจ้าคณะจังหวัดตาก เป็นประธานฝ่ายสงฆ์ นําพระสงฆ์จํานวน 10 รูป ประกอบพิธีเจริญพระพุทธมนต์ และเจริญจิตตภาวนา ถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา โดยมี นายวีระพันธ์ ดีอ่อน และนายสุรพล วงศ์สุขพิศาล รองผู้ว่าราชการจังหวัดตาก นางสาวทิวานันท์ วังศพ่าห์ ผู้พิพากษาหัวหน้าศาลจังหวัดตาก อัยการจังหวัดตาก รองผู้บัญชาการมณฑลทหารบกที่ 310 รองผู้บังคับการตํารวจภูธรจังหวัดตาก หัวหน้าส่วนราชการจังหวัดตาก นายอําเภอเมืองตาก นายกเทศมนตรีเมืองตาก ข้าราชการ ตลอดจนพุทธศาสนิกชนชาวตาก เข้าร่วมพิธีโดยพร้อมเพรียงกัน เพื่อร่วมถวายพระพรชัยมงคลแด่ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระประชวรโดยเร็ว
6. จังหวัดเพชรบุรี ที่ อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย นายณัฏฐชัย นําพูลสุขสันติ์ ผู้ว่าราชการจังหวัดเพชรบุรี พร้อมด้วยคณะผู้บริหาร หัวหน้าส่วนราชการ ข้าราชการทุกหมู่เหล่า ได้เข้าร่วมลงนามถวายพระพร สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพวดี กรมหลวงราชสาริณีสิริพัชร มหาวัชรราชธิดา โดยนายณัฏฐชัย นําพูลสุขสันติ์ ผู้ว่าราชการจังหวัดเพชรบุรี นําคณะข้าราชการ เจ้าหน้าที่ และประชาชน ถวายพานพุ่มดอกไม้สด ต่อหน้าพระรูปสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพวดี กรมหลวงราชสาริณีสิริพัชร มหาวัชรราชธิดา และร่วมลงนามถวายพระพร สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ขอให้ทรงหายจากพระอาการประชวรโดยเร็ว มีพลานามัยสมบูรณ์ แข็งแรงเร็ววัน
7. จังหวัดราชบุรี ที่ ศาลาการเปรียญวัดปากท่อ เทศบาลตําบลปากท่อ ร่วมกับ องค์การบริหารส่วนตําบลปากท่อ จัดพิธีเจริญพระพุทธมนต์และเจริญจิตตภาวนา เพื่อถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา โดยนายสุทธิพงษ์ พุทธจันทรา นายอําเภอปากท่อ เป็นประธานในพิธี พร้อมด้วยนายอิทธิกร เล่นวารี นายกเทศมนตรีตําบลปากท่อ คณะผู้บริหาร สมาชิกสภาเทศบาลตําบลปากท่อ นายชัยณรงค์ วงศาโรจน์ ปลัดเทศบาลตําบลปากท่อ นายสมศักดิ์ สีนวลสด นายกองค์การบริหารส่วนตําบลปากท่อ หัวหน้าส่วนราชการ ข้าราชการ กํานัน ผู้ใหญ่บ้าน และประชาชนในตําบลปากท่อ จากนั้นได้ร่วมกันปล่อยปลาดุก รวม 107 ตัว ณ ท่าน้ําวัดปากท่อ เป็นกิจกรรมรวมใจชาวปากท่อ แสดงความจงรักภักดี ร่วมบําเพ็ญกุศลเพื่อถวายพระพรขอให้พระองค์หายจากพระอาการประชวรโดยเร็ว
8. จังหวัดสุโขทัย ภายใต้อํานวยการของ นายสุชาติ ทีคะสุข ผู้ว่าราชการจังหวัดสุโขทัย โดยนายสมพงค์ ชมชัย นายอําเภอศรีสัชนาลัย เป็นประธานฝ่ายฆราวาส ร่วมกับพระครูไพบูลย์ชัยสิทธิ์ เจ้าคณะอําเภอศรีสัชนาลัย ประธานฝ่ายสงฆ์ และคณะสงฆ์อําเภอศรีสัชนาลัย จัดพิธีเจริญพระพุทธมนต์ เจริญจิตตภาวนา บําเพ็ญกุศลเพื่อถวายพระพรแด่สมเด็จพระเจ้าลูกเธอเจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรโดยเร็ว ณ วัดชัยสิทธาราม ตําบลท่าชัย อําเภอศรีสัชนาลัย โดยมีหัวหน้าส่วนราชการอําเภอ ผู้บริหารองค์กรปกครองส่วนท้องถิ่น เจ้าหน้าที่ตํารวจ สภ.ศรีสัชนาลัย จนท.โรงพยาบาลศรีสัชนาลัย เจ้าหน้าที่เทศบาลเมืองศรีสัชนาลัย เจ้าหน้าที่ รพ.สต.ท่าชัย กํานัน ผู้ใหญ่บ้าน อสม. คณะครูนักเรียนและประชาชนในพื้นที่ตําบลท่าชัย อําเภอศรีสัชนาลัย รวมจํานวนประมาณ 200 คน เข้าร่วมพิธีดังกล่าว
9. จังหวัดตรัง เมื่อวานนี้ ที่วัดตรังคภูมิพุทธาวาส ตําบลกันตัง อําเภอกันตัง จังหวัดตรัง นายจักรพงษ์ รัชนีกุล นายอําเภอกันตัง นําหัวหน้าส่วนราชการ ข้าราชการ ทหาร ตํารวจ ผู้บริหารองค์กรปกครองส่วนท้องถิ่น กํานันผู้ใหญ่บ้าน และประชาชน ร่วมพิธีเจริญพระพุทธมนต์และเจริญจิตตภาวนา เพื่อถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ขอให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน ด้วยสํานึกในพระมหากรุณาธิคุณ และวันนี้ ที่ มัสยิดบ้านบางหมาก หมู่ที่ 1 ตําบลบางหมาก อําเภอกันตัง จังหวัดตรัง นายจักรพงษ์ รัชนีกุล นายอําเภอกันตัง ร่วมกับผู้นําศาสนาอิสลาม ประชาชนผู้นับถือศาสนาอิสลาม ตําบลบางหมาก อําเภอกันตัง จัดกิจกรรมขอพร (ดุอาอ์) ถวายแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสริณีสิริพัชร มหาวัชรราชธิดา ให้ทรงหายจากพระอาการประชวร และทรงมีพระพลานามัยที่แข็งแรงสมบูรณ์ โดยมีผู้นําศาสนาอิสลาม หัวหน้าส่วนราชการ ข้าราชการ ผู้บริหารองค์กรปกครองส่วนท้องถิ่น กํานัน ผู้ใหญ่บ้านฯลฯ และประชาชนตําบลบางหมาก อําเภอกันตัง เข้าร่วมกิจกรรมโดยพร้อมเพรียง
10. จังหวัดลําพูน ที่วัดพระธาตุหริภุญชัยวรมหาวิหาร นายสันติธร ยิ้มละมัย ผู้ว่าราชการจังหวัดลําพูน พร้อมด้วย ศาล ทหาร ตํารวจ หัวหน้าส่วนราชการจังหวัด และประชาชน ประกอบพิธีทําบุญตักบาตร เพื่อถวายพระพร แด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร โดยมี พระเทพรัตนายก เจ้าคณะจังหวัดลําพูน เป็นประธานฝ่ายสงฆ์ จากนั้น ผู้ว่าราชการจังหวัดลําพูน และคณะ ได้ร่วมกันปล่อยปลาที่ซื้อมาจากหน้าเขียงในตลาดสดและพันธุ์สัตว์น้ําอื่นลงสู่แม่น้ํากวง บริเวณหน้าวัดพระธาตุหริภุญชัยวรมหาวิหาร และหลังจากนั้นร่วมกันไถ่ชีวิต โค กระบือ เพื่อถวายเป็นพระราชกุศล จํานวน 17 ตัว
11. จังหวัดอ่างทอง ที่คลองบางตาแผ่น บริเวณแพปลาหน้าวัดโพธิวงษ์ ตําบลบ้านแห อําเภอเมืองอ่างทอง นายรังสรรค์ ตันเจริญ ผู้ว่าราชการจังหวัดอ่างทอง เป็นประธานในพิธีปล่อยปลาและพันธุ์สัตว์น้ํา เพื่อถวายเป็นพระราชกุศลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา และคืนความอุดมสมบูรณ์ของพันธุ์สัตว์น้ําลงสู่แหล่งน้ําธรรมชาติ โดยปล่อยปลาหมอไทยที่ซื้อจากท้องตลาด จํานวน 45 ตัว และปล่อยพันธุ์ปลาไทย จํานวน 45,000 ตัว โดยมี รองผู้ว่าราชการจังหวัดอ่างทอง ผู้บังคับการตํารวจภูธรจังหวัดอ่างทอง หัวหน้าส่วนราชการ นายอําเภอเมืองอ่างทอง นายกองค์การบริหารส่วนตําบลบ้านแห กํานัน ผู้ใหญ่บ้าน และประชาชน เข้าร่วมพิธี
12. จังหวัดเพชรบูรณ์ ที่ ฝายน้ําล้น บ้านเขาคลัง หมู่ที่ 8 ตําบลคลองกระจัง อําเภอศรีเทพ นายวีระวัฒน์ วัฒนวงศ์พฤกษ์ นายอําเภอศรีเทพ เป็นประธานการปล่อยพันธุ์สัตว์น้ํา จํานวน 50,000 ตัว ลงในแม่น้ําป่าสัก โดยประมงจังหวัดเพชรบูรณ์ ประมงอําเภอศรีเทพ เพื่อถวายเป็นพระราชกุศล แด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ขอให้พระองค์ทรงหายจากพระอาการประชวรและพลานามัยสมบูรณ์แข็งแรงในเร็ววัน โดยมีนายก อบต.คลองกระจัง กํานัน ผู้ใหญ่บ้าน ฝ่ายปกครองตําบลคลองกระจัง เจ้าหน้าที่ และประชาชน เข้าร่วม
“กระทรวงมหาดไทยขอเชิญชวนพี่น้องประชาชนชาวไทยทุกหมู่เหล่าทั่วประเทศ ได้ร้อยรวมใจกันในการบําเพ็ญกุศลถวายพระพรแด่ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ สถานที่ที่จังหวัด อําเภอ องค์กรปกครองส่วนท้องถิ่น วัด และศาสนสถานทั่วประเทศ กําหนด เพื่อถวายพระพรให้ทรงหายจากพระอาการประชวรในเร็ววัน” นายสุทธิพงษ์ฯ กล่าวในช่วงท้าย